Uning chuqurligi Everest tog‘i balandligidan ham oshadi. Foto: South China Morning Post Xitoyning Sinopec kompaniyasi mamlakat shimoli-g‘arbidagi Shinjon-Uyg‘ur avtonom rayonida Osiyodagi eng chuqur neft va gaz qudug‘ini burg‘ulashni boshladi. Taqla-Makon cho‘li chekkasidagi Tarim koni qudug‘ining chuqurligi 9472 metr bo‘lishi kutilmoqda, bu Everest tog‘idan 600 metr balandroqdir. Mutaxassislarning fikricha, bu jarayon Xitoyning o‘ta chuqur quduqlarni burg‘ulash texnologiyasi bo‘yicha jahonda yetakchi o‘rinni egallab turganidan dalolat beradi, deb yozdi Sinxua axborot agentligi.